# IZBORNOM VEĆU FAKULTETA ORGANIZACIONIH NAUKA UNIVERZITETA U BEOGRADU

Odlukom Izbornog veća Fakulteta organizacionih nauka Univerziteta u Beogradu 05-02 br. 4/85-1 od 27.09.2024. godine imenovani smo za članove Komisije za pripremu izveštaja o kandidatima koji učestvuju na konkursu za izbor jednog saradnika u zvanju saradnik u nastavi, na određeno vreme od godinu dana, sa punim radnim vremenom, za užu naučnu oblast *Poslovna ekonomija i makroekonomija*. Nakon uvida u dostavljeni materijal Komisija podnosi sledeći

**I Z V E Š T A J**

Konkurs za izbor jednog saradnika u zvanju saradnik u nastavi, na određeno vreme od godinu dana, sa punim radnim vremenom, za užu naučnu oblast *Poslovna ekonomija i makroekonomija*, objavljen je u oglasnim novinama Nacionalne službe za zapošljavanje „Poslovi“, br. 1115 od 23.10.2024. godine, sa rokom trajanja od 15 dana.

Na raspisani konkurs, u predviđenom roku, prijavio se kandidat Đorđe Cvetković.

**PODACI O KANDIDATU**

**Kandidat Đorđe Cvetković**

1. **Biografski podaci**

Đorđe Cvetković je rođen 15.05.2001. godine u Leskovcu. Završio je srednju ekonomsku školu „Đuka Dinić“ u Leskovcu, smer ekonomski tehničar. Kandidat je osnovne akademske studije upisao na Ekonomskom fakultetu Univerziteta u Beogradu školske 2020/21. godine, studijski program *Ekonomija, poslovno upravljanje i statistika*, modul *Ekonomska analiza i politika*, podmodul *Makroekonomska analiza.* Osnovne akademske studije je završio u junu 2024. godine sa prosečnom ocenom 9,76 (devet 76/100). Trenutno je student master akademskih studija na Ekonomskom fakultetu Univerziteta u Beogradu – *Ekonomska analiza i politika*, modul *Makroekonomska politika*.

Tokom osnovnih akademskih studija, kandidat navodi da je dobio stipendiju Fonda za mlade talente Republike Srbije - „Dositej“ 2024. godine i stipendije Ministarstva prosvete, nauke i tehnološkog razvoja Republike Srbije 2021., 2022. i 2023. godine.

Kandidat navodi da je bio pobednik konkursa „Evropski dnevnik“ Delegacije Evropske unije u Republici Srbiji u saradnji sa Ministarstvom za evropske integracije i Ministarstvom prosvete Republike Srbije 2019. godine.

Od marta do oktobra 2024.godine, prema navodima kandidata, završio je stručnu praksu u Ministarstvu nauke, tehnološkog razvoja i inovacija Republike Srbije.

**2. Nastavno iskustvo**

Kandidat nema iskustvo u nastavi.

**3. Profesionalna znanja i interes**

Kandidat govori engleski jezik.

Od kompjuterskih veština kandidat poseduje: poznavanje programa *MS office (Excell, Word, PowerPoint) i Eviews.*

**4. Objavljeni radovi**

Kandidat nema objavljenih radova.

**ZAKLJUČAK I PREDLOG KOMISIJE**

Pregledom dokumentacije, Komisija je utvrdila da je jedan kandidat, kandidat Đorđe Cvetković, u propisanom roku dostavio dokumentaciju predviđenu konkursom.

Prijavljen kandidat Đorđe Cvetković završio je osnovne akademske studije 2024. godine na Ekonomskom fakultetu Univerziteta u Beogradu sa prosečnom ocenom 9,76 (devet 76/100)*.* Takođe, kandidat Đorđe Cvetković je školske 2024/2025. godine prvi put upisao master akademske studije na Ekonomskom fakultetu Univerziteta u Beogradu. Kandidat ispunjava sve uslove predviđene Zakonom o visokom obrazovanju i Statutom Fakulteta organizacionih nauka za izbor u zvanje saradnika u nastavi.

Imajući sve navedeno u vidu, Komisija predlaže Izbornom veću Fakulteta organizacionih nauka da se **Đorđe Cvetković** izabere u zvanje saradnika u nastavi, na određeno vreme od godinu dana, sa punim radnim vremenom, za užu naučnu oblast *Poslovna ekonomija i makroekonomija.*

U Beogradu, 12.11.2024. godine

 Komisija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Sandra Jednak

 redovni profesor Fakulteta organizacionih nauka Univerziteta u Beogradu, predsednik

 (uža naučna oblast *Poslovna ekonomija i makroekonomija*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Dragana Kragulj

redovni profesor u penziji Fakulteta organizacionih nauka Univerziteta u Beogradu, član

 (uža naučna oblast *Poslovna ekonomija i makroekonomija*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 dr Slavica Manić

redovni profesor Ekonomskog fakulteta Univerziteta u Beogradu, član

 (uža naučna oblast *Ekonomska teorija i analiza*)